شەفەق نیوز/ هەڵوێست پەتا و واکسین رووژانە لە ڤایرۆس کۆرۆنا لە عراق،  ئمڕوو دووشەممە،  رۊیکردن شمارەی تۊشهاتنەیل وەرەو بەرزەوبۊن وەرانوەر رووژەیل گوزەیشتە نشان دا.
وەزارەت تەندروسی و ژینگەی عراق لە بەیاننامەیگ رەسیە ئاژانس شەفەق نیوز وت: تاقێگەیلی ١٨٢١٥ تاقیکردنەوە ئەنجام دانە لەناویان ٨٢٩ تۊشهاتن نوو ئاشکرا کریا.
وەگورەی بەیاننامەگە؛ شمارەی مردنەیل لەوەر بیماری کۆرۆنا رەسیە ٢١ کەس، و شمارەی خاسەوبۊیەیلە رەسیە ١٨٢١ کەس، و هەمیش ١١١٦٢٧ کەس ئمڕوو واکسین وەرگردنە.
